246 Nomen

Habet Deus nomina sua. Habet diabolus nomina sua. De Deo ponitur quandoque nomen essencie et Exod. 3[:14]: *Ego sum qui sum*. Et hoc nomen incutere stuporem, Gen. 32[:29]: *Cur queris* *nomen*, quod est admirabile, Psal. [8:2]: *Domine, Dominus noster, quam admirabile est nomen tuum.* A societate huius nominis recedunt qui per peccatum esse. Verum deserunt et fiunt socii eius qui non.

Secundo, dicitur de Deo nomen potentie, Exod. 15[:3]: *Dominus quasi vir pugnator eius.* Et hoc nomen[[1]](#endnote-1) debet incutere timorem, Psal. [101:16]: *Timebunt gentes nomen tuum, Domine*. Ab hoc nomine recedunt qui infirmi sunt, ad bona peragenda et quasi viuentes mortui sunt, Apo. 3[:1]: *Scio opera tua quia nomen habes quod viuas* sed *mortuus es*.

Item, quando nomen sapiencie, Ysai. 9[:6]: *Vocabitur nomen eius* magni consilii angelus. Hoc nomine exigit honorem, Psal. [28:2]: *Afferte* *Domino gloriam nomini eius*. Ab huius imitacione recedunt fatui, exemplum de Nabal, 1 Reg. 25[:3], qui fatus erat secundum nomen tuum.

¶ Aliud est nomen iusticie, Jer. 33[:16]: *Hoc est nomen* suum *quod vocabunt eum Dominus iustus Noster.* Hoc quid est nomen exigit laudem, Psal. [47:11]: *Secundum nomen tuum, sic et laus tua in fines terrae*. A quo nomine recedunt qui alios iniuste opprimunt. Habent enim carecterem et nomen bestie, Psal. [48:12]: *Vocauerunt nomina sua in terris*.

¶ Quintum, est nomen clemencie, Matt. 1[:21]: *Vocabis nomen eius Jesum*. Et Luc. 2[:21]: *Vocatum est nomen eius [Jesus]*. Hoc nomen exigit sibi amorem, Ysai. 26[:8]: *Nomen tuum et memoriale tuum in desiderio anime*. Ab hoc nomine recedunt ipsii quibus terribilia sunt alia nomina Dei.

¶ Est igitur istud nomen Iesu ardenter diligendum propter eius vtilitatem. Nam mille vtilius salute, Prou. 18[:10]: *Turris fortissima nomen Domini; ad ipsum* confugere *iustus et* saluabitur.

Secundo, hoc nomen est iugiter meditandum propter eius delectabilitatem, Ysai. 26[:8]: *Nomen tuum et memoriale in desiderio anime*.

Tercio, hoc nomen est audacter predicandum propter veritatem. Nam veritas debet predicari, Act. 9[:15]: *Vas electionis est mihi, ut* *portet nomen meum*. Psal. [21:23]: *Narrabo nomen tuum fratribis meis*.

¶ Item, nomen Dei aliquando potentiue secundum gratiam ut in Psal. [81:6]: *Ego dixi: Dii estis*. Aliquando potentiue secundum officum in [Exod. 22:28]: *Diis non detrahes*, principibus et rectoribus. Aliquando vsurpatiue secundum vicium ut in Psal. [95:5]: *Omnes dii gentium demonia*.

¶ Secundo, nota quod diabolus habet nomina sua propter diuersas proprietates diuersis nominibus animalium congruentes. Nam vocatur quandoque nominibus volucrum propter superbiam et elacionem, nominibus bestiarum propter violenciam et oppressionem, nominibus reptilium propter astuciam et decepcionem, nominibus piscium propter lasciuiam et dissolucionem. Vbi ergo dicitur auis secundum illud, Luc. [8:5]: *Volucres celi comederunt*. Et specificato vocabulo quandoque vocatur perdix, Jer. [17:11]: Congregauit *que non peperit*.

Item, dicitur Behemoth et belua, Psal. [73:19]: *Ne tradas bestiis animas confitentes tibi*. Et specificate vocabulo dicitur leo, 1 Pet. [5:8]: *Aduersarius vester tanquam leo rugiens*. Et dicitur lupus, Joan. 10[:12]: *Et lupus rapit, et dispergit oues*.

Item, dicitur serpens, Ysai. [27:1]: *In die illa visitabit Dominus super Leviathan, serpentem*.

¶ Item, dicitur colubus et draco.

Item, dicitur piscis sicut dicitur in Tobia [6:2] qui voluit deuorasse *eum*. Et dicitur cetus grandis dicitur Sathan, id est, aduersarius dicitur belial, id est, apostata, id est, preuaricator absque iugo. Dicitur et diabolus, id est, criminator uel deorsum respondens, dicitur et a sinderesis.

¶ Tercio, habent homines nomina sua quia aliquando vocantur ex officio quod gerunt ut officiales: decanus, abbas, iusticiarius. Aliquando denominatur ab aliqua proprietate quam habet ut quod mitis homo vocatur agnus Dei uel Christianus a Christo. Liberalis homo dicitur vnus Alexander. Seuerus homo dicitur tirannus.

¶ Item, quandoque denominatur homines a cognacione sua sicut apud Romanos Silini a Silino. Quandoque ab euentu ut Scipio Affricanus ab Affrica deuicta. Sed quamuis mali *vocauerunt nomina sua in terris suis* secundum Psal. [48:12]. Vix tamen apud Deum nominatur sicut patet Luc. 16[:20] vbi pauper Lazarus nominatur, sed diues nomine proprio non nominatur, Psal. [15:4]: *Nec memor ero nominum eorum per labia mea*. Sed quod Deo famulantur inseruntur in rotulis /f. 75va/ Christi tanquam boni milites aut creditores, Luc. 10[:20]: *Gaudete* quia *nomina vestra scripta in* libro vite.

Item, turpe est alicui nomen differre sine re, sicut turpe foret ponere nuces vacuas coram aliquo domino sine nucleo. Et periculosum foret alicui dicere se nuncium regis nisi haberet interius literas regis. Vnde Augustinus, *De doctrina Christiana*, frustra nomen Christiani sortitur, qui Christum minime sectatur.

¶ Quid tibi prodest vocari quod non es, et nomen tibi vsurpare alienum? Irrisor est qui se dicit seruum eius cui seruire dissimulat, Luc. 6[:46]: *Quid me vocatis Domine, et non facitis que dico*? Certe talibus in fine cum dixerint, *Domine, domine aperi nobis*, Matt. 25[:11-12]. Dicturus est Christus, *Amen dico vobis, nescio vos*. Nullus audet se asserere cuiuscumque artis artificem nisi sciat artem illam a qua deueniatur explere.

Item, secundum Philosophum in libro *Peryharmeniis*, Nomen est vox significatiua placitum sine tempore per quod datur integri quod qui querunt vocari debent. Sic agere ut sine tempore nominentur. Sic Deus nominatur Exod. [3:14]: *Ego sum qui sum*. Hoc nomen in eternum. Et in Psal. [134:13]: *Domine, nomen tuum in eternum*. Illi igitur qui temporaliter volunt nominari mutant nomen in verbum quod est vox significatiua cum tempore. Et ideo tales pretereunt cum tempore propter quod dicitur Prou. 10[:7]: *Nomen impiorum putrescent*. Et Eccli. 41[:14]: *Nomen impiorum delebitur*. Et quidem rationabiliter quia quod repositum est in terra aliquando putrescet et delebitur quando erit celum nouum et terra noua. Et eciam quia secundum Aristoteles quarto *Phisicorum*, terra et tempus fuit causa corrupcionis, scilicet in Psal. [48:12] dicitur, *Vocauerunt nomina sua in terris suis*. Ideo necessario corumpentur. Ideo tales manent sine nomine post mortem illum. Vani homines propter inutiles expensas quas faciunt in torneamentis et aliis inepciis impignorant terras suas, sic quod retinent sibi solum nomen et non fructum. Ita multi propter vanitates suas quasi impugnorant diabolo hereditatem quam habent in ecclesia. Ita quod nichil eis remanet de meritis, sed solum nomen. Sed secundum Chrisostomum, *Homilia* 30, magis respicienda sunt opera Christianorum quam nomina, Apo. 3[:1]: *Scio opera tua, nomen habens quod viuas, sed mortuus es*.

Item, Luc. 16[:19-20] nomen pauperis exprimitur sed diues[[2]](#endnote-2) subtitetur in signum quod perdidit nomen, Zach. 13[:2]: *Disperdam nomina ydolorum* cum *terra*. Sed Deus dixit ipsi Dauid, 2 Reg. 7[:9]: *Feci tibi nomen grande iuxta nomen magnorum qui sunt in terra*, quasi dicens, nomen tuum adhuc mirabile est sicut nomina terrenorum, sed de istis sicut est in ordinibus episcoporum. Nam quorum nomina non habent repelluntur, sic erit in die iudicii secundum illud, Joan. 10[:3]: Pastor *vocat proprias oues nominatim* et ipse *audiunt vocem eius*. Hii sunt quorum *nomina* scripta *sunt in libro vite*, Phil. 4[:3]]. Talia nomina putrescere non possunt, quis transcendent tempus tanquam scripta sunt[[3]](#endnote-3)in celo et non in terra tantum, Luc. 10[:20]: *Gaudete* et exultate quia *nomina nostra scripta sunt in celis*. Et Apo. 3[:12]: *Qui vicerit*, *scribam super eum nomen Dei mei, et nomen Ciuitatis.* Ne vnde et circumcisione aliquando inponebatur nomen quod ascriberetur regno celorum. Vnde nota Isidorus, libro primo capitulo 55, nomina militum habebant in breuiculis ut sciretur. Iccirco in bello cecidissent quot superessent.

¶ Nam hoc signum T appositum ad nomen signabat eum fore superstitem, sed hoc signam θ quod dicitur theta[[4]](#endnote-4) designabat eum fore mortuum. Sic ad victores in hoc mundo ponetur signum salutis tau quod est signum crucis ad reprobos. Vere ponetur signum theta quod habet celum transfixum per medium θ in signo quod transfodiuntur per diabolum secundum Isidorum, libro 9, capitulo De ciuibus, nomina patrum conscripta in tabellis aureis. Sic qui conscribuntur a Deo in libro vite possunt dici patres conscripti, Exod. 28[:9], nomina filiorum Israel iussa sunt sculpi in superhumerali summi pontifices in laudibus auro inclusis, Eccli. 37[:29]: *Sapiens in populo hereditabit honorem et nomen* eius *erit viuens in eternum*.

1. nomen ] *add*. ~~potentie Exod~~ F.128. [↑](#endnote-ref-1)
2. diues ] *corr.* deitas F.128. [↑](#endnote-ref-2)
3. sunt] *add*. *~~in libro vite~~*~~, Phil. 4[:3]: Talia nomina putrescere non~~ F.128. [↑](#endnote-ref-3)
4. theta ] *corr*. techa F.128. [↑](#endnote-ref-4)